Anexa nr. 2 la Proiectul de hotărâre nr. 41/15.05.2026

ACORD DE PARTENERIAT

U.A.T. BELCIUGATELE, cu sediul în sat Belciugatele, strada Prof. Voinescu Vasile, nr. 6, comuna Belciugatele, județul Călărași, cod fiscal 3966419, tel. 0243643125, adresă de e-mail primaria@belciugatele.ro, reprezentată de Ovidiu-Iosif GURLUI, în calitate de Primar, denumit în continuare partener,
și
SEKHMET SCIENCE S.R.L., cu sediul în Sat Brănești, Com. Brănești, Strada Viilor, Nr. 50, Județul Ilfov, 
(Denumire organizator)
cod fiscal 47224098, tel. 0722124426, adresă de e-mail marie.ane@yahoo.com, reprezentat(ă) 
de CHIȚOI ANA-MARIA, în calitate de administrator, denumit în continuare organizator
Încheie un parteneriat în vederea realizării proiectului „Călătorie în jurul lumii”
depus spre finanțare la AFCN în sesiunea de proiecte culturale II / 2026.
1. Obiectul parteneriatului
Prezentul parteneriat stabileşte modalităţile de cooperare în vederea organizării şi desfăşurării
proiectului/programului cultural în perioada august – decembrie 2026.
2. Obligațiile partenerilor
Partenerul  U.A.T. BELCIUGATELE se obligă:
· să informeze personalul propriu cu privire la proiect, activitățile organizate și sprijinul instituțional furnizat pe toată perioada proiectului,
· să pună la dispoziția Organizatorului spațiul necesar derulării atelierelor de educație culturală, inclusiv mobilierul școlar (scaune, bănci și alte asemenea necesare), 
· să sprijine Organizatorul în diseminarea informațiilor despre proiect în comunitatea locală și în desfășurarea procesului de selecție a grupului țintă,
· să pună la dispoziția Organizatorului spațiul necesar derulării evenimentului de încheiere – târg de educație culturală și diversitate,
· să disemineze prin mijloace și canale proprii de comunicare informațiile despre proiect, activitățile organizate și calendarul lor și rezultatele obținute.
Organizatorul SEKHMET SCIENCE S.R.L. se obligă:
· să informeze personalul instituției Partenere cu privire la proiect, activitățile organizate și calendarul de implementare,
· să menționeze sprijinul acordat de Partener în toate materialele de presă elaborate în cadrul Proiectului,
· să informeze în cel mai scurt timp Partenerul cu privire la orice modificări în proiect care ar putea afecta calendarul stabilim de comun acord,
· să păstreze în bună stare spațiille puse la dispoziția proiectului de către Partener și să răspunda pentru daune sau stricăciuni care i-ar fi imputable în mod direct Organizatorului,
· să colaboreze cu personalul Partenerului în toate activitățile în care beneficiază de sprijinul acestuia.

3. Semnatarii declarației consimt la respectarea principiilor de bună practică ale parteneriatului. 

Partener U.A.T. BELCIUGATELE                      Organizator SEKHMET SCIENCE S.R.L.

